माझगाव डॉक शिपबिल्डर्स

माझगाव डॉक्स लिमिटेड (लघुरूप:एमडीएल) तथा 'माझगाव गोदी' हे भारताचे एक महत्त्वाचे जहाजबांधणी स्थानक आहे. ते भारतीय नौदलासाठी युद्धनौका व पाणबुड्या निर्माण करते. तसेच तेल खननासाठी आवश्यक ती जहाजे बनविते. ही कंपनी, याव्यतिरिक्त, टॅंकर, कार्गो बल्क कॅरियर्स, प्रवासी जहाजे व होड्यापण बनविते.

इतिहास
या माझगाव गोदीची स्थापना १८व्या शतकात झाली. हिची अधिकृत नोंदणी ही इ.स. १९३४ मध्ये, एक सार्वजनिक कंपनी म्हणून झाली. हिचे सन इ.स. १९६० मध्ये राष्ट्रीयीकरण झाले. माझगाव डॉक्स लिमिटेड सध्या भारत सरकारच्या अधीन असलेला एक सार्वजनिक क्षेत्र उपक्रम आहे.

वर्ग:भारतीय नौदल
वर्ग:भारतामधील जहाजबांधणी कंपन्या
वर्ग:मुंबई
वर्ग:भारत सरकारच्या सार्वजनिक कंपन्या
वर्ग:भारत सरकारच्या राष्ट्रीयीकरण झालेल्या कंपन्या
वर्ग:भारतातील सरकारी कंपन्या